
ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης τριών πολεοδομικών ενοτήτων και μιας ζώνης 

ειδικής χρήσης των κοινοτήτων Σταυρού και Άνω Σταυρού (ν. Θεσσαλονί¬ 
κης)· 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάζεις του ν. 1337/1983 «Επέκταση των πολεοδομικών σχεδίων, 
οικιστική ανάπτυξη και σχετικές ρυθμίσεις» (ΦΕΚ 33/Α) όπως τροποποιήθηκε 
με το ν. 1512/1985 «Τροποποίηση και συμπλήρωση πολεοδομικών διατά¬ 
ξεων, ρύθμιση συναφών θεμάτων και θεμάτων του Ταμείου Νομικών» (ΦΕΚ 
4/Α) και ειδικότερα τα άρθρα 1 (παρ. 4), 6(παρ. 1, 4, 5 και 6) και 7 (παρ. 1,2 
και 4). 

2. Τις διατάξεις του ν.δ/τος της 17.7.1923 «Περί σχεδίων πόλεων κ.λπ.», 
όπως μεταγενέστερα τροποποιήθηκαν και συμπληρώθηκαν και ειδικότερα τα 
άρθρα 1, 2, 3, 9, 11 και 29. 

3. Τις διατάξεις του ν. 1577/1985 Γενικός Οικοδομικός Κανονισμός» 
(ΦΕΚ 210/Α) και ειδικότερα τα άρθρα 3,6 (παρ. 1), 7,8,9 όπως τροποποιήθη¬ 
καν με τις διατάξεις των ν. 1647/86 «Οργανισμός Κτηματολογίου και Χαρτο¬ 
γραφήσεων Ελλάδας (ΟΚΧΕ) και άλλες σχετικές διατάξεις» (ΦΕΚ 141/Α) και 
1772/88 «Τροποποίηση διατάξεων του ν. 1577/85 «ΓΟΚ» και άλλες σχετι¬ 
κές διατάξεις» (ΦΕΚ 91/Α). 

4. Τις διατάξεις του ν. 1558/12985 «Κυβέρνηση και Κυβερνητικά Όρ¬ 
γανα» (ΦΕΚ 137/Α) και ειδικότερα το άρθρο 23 παράγρ. 1. 

5. Τις διατάξεις του από 20.8.85 Π.Δ/τος «Πολεοδόμηση και επέκταση οι¬ 
κισμών της χώρας μέχρι 2.000 κατοίκους και τροποποίηση του από 24.4.85 
Π.Δ/τος (ΦΕΚ 181/Δ)» (ΦΕΚ 414/Δ) και ειδικότερα το άρθρο 2 παράγρ, 5. 

6. Την υπ’ αριθ. 2544/26.6.1986 απόφαση του Νομάρχη θεασαλονί- 
κης. 

7. Την υπ’ αριθ. 75724/1151/30.12.83 «Κωδικοποίηση - τροποποίηση 

και συμπλήρωση συλλογικών οργάνων κ.λπ.» (ΦΕΚ 767/Β) κοινή απόφαση 
των Υπουργών Προεδρίας της Κυβερνήσεως και Χωροταξίας, Οικισμού και 
Περιβάλλοντος και ειδικότερα το άρθρο 4. ( ' 

8. Την υπ’ αριθ. 46324/2351/28.7.87 απόφαση του Υπουργού Περιβάλ¬ 
λοντος, Χωροταξίας και Δημοσίων Έργων «Έγκριση Γενικού Πολεοδομικού 
Σχεδίου οικισμών Άνω Σταυρού και Σταυρού ν. Θεσσαλονίκης» (ΦΕΚ 805/Δ), 
όπως τροποποιήθηκε με την υπ’ αριθ. 245/25/4.1.88 απόφαση του Αναπλη¬ 
ρωτή Υπουργού Περιβάλλοντος, Χωροταξίας και Δημοσίων Έργων «Επέκταση 
του γενικού πολεοδομικού σχεδίου οικισμών «Άνω Σταυρού» και «Σταυρού» ν. 
Θεσσαλονίκης (ΦΕΚ 220/Δ). 

9. Την υπ’ αριθ. 44855/2503/1988 απόφαση του Αναπληρωτή Υπουργού 
Χωροταξίας, Οικισμού και Περιβάλλοντος «Χαρακτηρισμός ως πυκνοδομημέ- 
νων τμημάτων των πολεοδομικών ενοτήτων 1,2 και 3 των κοινοτήτων Σταυ¬ 
ρού και Άνω Σταυρού ν. Θεσσαλονίκης». 

10. Την υπ’ αριθ. Υ. 1291/1987 απόφαση του Πρωθυπουργού «Σύσταση 
θέσης Αναπληρωτή Υπουργού στα Υπουργεία Εξωτερικών, Εθνικής Άμυνας, 
Περιβάλλοντος, Χωροταξίας και Δημοσίων Έργων, Μεταφορών και Επικοινω¬ 
νιών και Υφυπουργού στο Υπουργείο Εθνικής Οικονομίας» (ΦΕΚ 526/Β). 

11. Την υπ’ αριθ. Υ. 1436/1987 απόφαση του Πρωθυπουργού «Καθορι¬ 
σμός αρμοδιοτήτων του Αναπληρωτή Υπουργού Περιβάλλοντος, Χωροταξίας 
και Δημοσίων Έργων Μανόλη Παπαστεφανάκι» (ΦΕΚ 549/Β). 

12. Τις υπ’ αριθ. 30/1987 και 65/1987 γνωμοδοτήσεις των κοινοτικών 
συμβουλίων Άνω Σταυρού και Σταυρού αντίστοιχα. 

13. Τις υπ’ αριθ. 996/συν. 31/14.7.87, 1157/συν.36Α/15.9.87 1583/ 
συν.46/1.12.87 και 1693/συν.49/22.12.87 γνωμοδοτήσεις του Συμβου¬ 
λίου Χωροταξίας, Οικισμού και Περιβάλλοντος, νομού Θεσσαλονίκης. 


14. Την υπ’ αριθ. 513/1988 γνωμοδότηση του Σύμβουλίοι^ της Επικρά¬ 
τειας, με πρόταση του Αναπληρωτή Υπουργού Περιβάλλοντος, Χωροταξίας και 
Δημοσίων Έργων, αποφασίζουμε: 

Άρθρο 1 

1. Εγκρίνεται το πολεοδομικό σχέδιο τριών πολεοδομικών ενοτήτων και μιας 
ζώνης ειδικής χρήσης των κοινοτήτων Σταυρού και Άνω Σταυρού (ν. Θεσσαλο¬ 
νίκης), ως εξής: 

I. Του τμήματος των πολεοδομικών ενοτήτων 1 και 2 που είναι οικισμός 
προϋφιστάμενος του έτους 1923 και έχει χαρακτηρισθεί πυκνοδομημένο με την 
υπ’ αριθ. 44855/2803/1988 απόφαση του Αναπληρωτή Υπουργού Περιβάλ¬ 
λοντος, Χωροταξίας και Δημοσίων Έργων, σύμφωνα με τις διατάξεις των άρ¬ 
θρων 1 και 2 του Ν.Δ/τος της 17.7.1923. 

II. Τμημάτων πυκνοδομημένων εκτός σχεδίου και εκτός ορίων οικισμών προ 
του έτους 1923 αραιοδομημένών και αδόμητων των πολεοδομικών ενοτήτων 
1,2 και 3 σύμφωνα με τις διατάξεις του ν. 1337/1983 και 

III. Καθορίζονται οικοδομήσιμοι χώροι, οδοί πεζόδρομοι, κοινόχρηστοι χώ¬ 
ροι, χώροι πάρκου, πλατείας, πρασίνου, παιδικής χαράς, αθλητικών εγκ/σεων, 
δημοτικού σχολείου - νηπιαγωγείου, βρεφονηπιακού σταθμού, εκκλησίας, κοι¬ 
νοτικού αναψυκτηρίου, παιδικού σταθμού, κτιρίων δημοσίων υπηρεσιών, κοινο¬ 
τικού καταστήματος, στάθμευσης αυτοκινήτων, χώρος κοινοτικών - τουριστι¬ 
κών εγκαταστάσεων, αθλοπαιδειών - πρασίνου, κέντρου υγείας, ΟΤΕ, πρασίνου 
και υπαιθρίων αθλητικών εγκαταστάσεων, κέντρου ανοικτής προστασίας ηλικι¬ 
ωμένων (ΚΑΠΗ) - πνευματικού κέντρου, αγροτικού ιατρείου, γυμνασίου - λυ¬ 
κείου, όπως οι παραπάνω ρυθμίσεις φαίνονται στα 15 σχετικά χρωματισμένα 
πρωτότυπα διαγράμματα σε κλίμακα 1:1000, που θεωρήθηκαν από τον Προϊ¬ 
στάμενο της Διεύθυνσης Τοπογραφικών Εφαρμογών με την υπ’ αριθ. 
57985/88 πράξη του και που συνοπτικά τους αντίτυπα δημοσιεύονται με το 
παρόν διάταγμα. 

Άρθρο 2 

Εγκρίνεται, όπως διατυπώνεται στα επόμενα άρθρα, ο πολεοδομικάς κανονι¬ 
σμός των πολεοδομικών ενοτήτων των κοινοτήτων Σταυρού και Άνω Σταυρού 
(ν. Θεσσαλονίκης) των οποίων το πολεοδομικό σχέδιο εγκρίνεται με το άρθρο 1 
παράγρ. II του παρόντος και καθορίζονται οι όροι και περιορισμοί δόμησης του 
πυκνοδομημένου τμήματος του οικισμού προ του έτους 1923, που επίσης το πο¬ 
λεοδομικό σχέδιο εγκρίνεται με το άρθρο 1 παράγρ. I του παρόντος. 

Άρθρο 3 

1. Στα οικοδομικά τετράγωνα ή στα τμήματα οικοδομικών τετραγώνων που 
χαρακτηρίζονται στα σχετικά διαγράμματα με το στοιχείο ΟΤ επιτρέπεται η 
χρήση αμιγούς κατοικίας, όπως προσδιορίζεται με το άρθρο 2 του από 23.2.87 
Π.Δ/τος (ΦΕΚ 166/Δ). 

2. Στα οικοδομικά τετράγωνα ή στα τμήματα οικοδομικών τετραγώνων που 
χαρακτηρίζονται στα ίδια διαγράμματα, με το στοιχείο ΟΤΚ επιτρέπεται η 
χρήση γενικής κατοικίας, όπως προσδιορίζεται με το άρθρο 3 του ίδιου ως άνω 
Π.Δ/τος εκτός από: 

- Επαγγελματικά εργαστήρια χαμηλής όχλησης και 

- Πρατήρια βενζίνης 

3. Στα οικοδομικά τετράγωνα που χαρακτηρίζονται στα ίδια διαγράμματα 
με το στοιχείο Κ επιτρέπεται η χρήση πολεοδομικού κέντρου, όπως προσδιορίζε¬ 
ται με το άρθρο 4 του ίδιου ως άνω π.δ/τος εκτός από: 

- Επαγγελματικά εργαστήρια χαμηλής όχλησης και 

- Πρατήρια βενζίνης. 

4. Στα οικοδομικά τετράγωνα με το στοιχείο ΒΠ επιτρέπεται η χρήση μη 
οχλούσας βιομηχανίας-βιοτεχνίας-βιομηχανικού και βιοτεχνικού πάρκου. 

όπως προσδιορίζεται με το άρθρο 5 του ίδιου ως άνω π.δ/τος εκτός από βιομη¬ 
χανικές εγκαταστάσεις χαμηλής και μέσης όχλησης. 

Άρθρο 4 

Τα ελάχιστα όρια εμβαδού και προσώπου καθώς και οι λοιποί όροι και περιο¬ 
ρισμοί δόμησης των οικοπέδων καθορίζονται κατά τομείς II, ΙΙα, ΙΙβ, ΙΙγ, όπως 
φαίνονται στα ίδια διαγράμματα, ως εξής: 

Λ. Τομέας II (πυκνοδομημένα και αραιοδομημένα τμήματα οικισμού προΰφι- 
σταμένου του έτους 1923) 

1. Ελάχιστο πρόσωπο: δέκα (10) μέτρα 

Ελάχιστο εμβαδόν: πεντακόσια (500) μ 2 

2. Κατά παρέκκλιση των διαστάσεων της προηγουμένης παραγράφου θεω¬ 
ρούνται άρτια και οικοδομήσιμα τα οικόπεδα: 

α) που προκύπτουν από την οριστική πράξη εφαρμογής της πολεοδομικής με¬ 
λέτης ή προέρχονται από τις εισφορές σε γη σύμφωνα με το άρθρο 8 του ν. 
1337/1983 εφόσον έχουν: 

- Ελάχιστο πρόσωπο: πέντε (5) μέτρα 

- Ελάχιστο εμβαδόν: εκατό (100) μ 2 . 

β) που βρίσκονται εντός των ορίων του οικισμού που προϋφίσταται του έτους 
1923 και έχει χαρακτηρισθεί ως πυκνοδομημένος με την υπ’ αριθ. 44855/ 
2503/1988 απόφαση του Αναπληρωτή Υπουργού Περιβάλλοντος, Χωροτα¬ 
ξίας και Δημοσίων Έργων εφόσον είχαν: 

- Κατά την 13.3.81 ημέρα δημοσίευσης του από 2.3.81 π.δ/τος (ΦΕΚ 
138/Δ), ελάχιστο πρόσωπο τέσσερα (4) μ. ελάχιστο εμβαδόν τριακόσια (300) 
τ.μ. 

- Κατά την 25.7.79 ημέρα δημοσίευσης του από 19.7.79 π.δ/τος (ΦΕΚ 
401/Δ), ελάχιστο πρόσωπο τέσσερα (4) μέτρα, ελάχιστο εμβαδόν 150 τ.μ. 

- Όποιες διαστάσεις και εμβαδόν είχαν κατά την 2.7.1968 ημέρα δημοσίευ¬ 
σης του από 15.6.1968 β. δ/τος (ΦΕΚ 111/Δ). 

3. Επιπλέον των προϋποθέσεων των προηγουμένων παραγράφων 1 και 2 
του παρόντος, τα οικόπεδα θεωρούνται άρτια και οικοδομήσιμα εφόσον στο οι¬ 
κοδομήσιμο τμήμα τους εγγράφεται κάτοψη κτιρίου με ελάχιστη επιφάνεια πε¬ 
νήντα (50) μ 2 και ελάχιστη διάσταση πέντε (5) μέτρα. 

4. Μέγιστο ποσοστό κάλυψης των οικοπέδων: εξήντα τοις εκατό (60%) της 
επιφάνειας τους. 

5. Ο συντελεστής δόμησης ορίζεται ως εξής: 

α) Για το τμήμα του οικοπέδου μέχρι και 800 μ 2 σ.δ. 0,8 εφόσον η συνολική 
επιφάνεια των ορόφων δεν υπερβαίνει τα 400 μ 2 . 

β) Για το τμήμα του οικοπέδου άνω των 800 μ 2 σ.δ. 0,5. 

γ) Για οικόπεδα εμβαδού μικρότερου των 150 μ 2 συντελεστής δόμησης 1, 6 
εφόσον η συνολική επιφάνεια ορόφων δεν υπερβαίνει τα 120 μ 2 . Η εξαίρεση 
αυτή έχει εφαρμογή σε οικόπεδα που έχουν προκόψει από κατάτμηση μέχρι της 
10.3.82 αφού αφαιρεθεί το εμβαδόν της εισφοράς σε γη σύμφωνα με το ν. 
1337/83. 

6. Το μέγιστο επιτρεπόμενο ύψος των κτιρίων ορίζεται σε επτά και μισό (7,5) 
μέτρα. 

Κατά παρέκκλιση επιτρέπεται η ανέγερση κτιρίου ύψους μέχρι δέκα (10) μέ¬ 
τρων μετά από έγκριση της αρμόδιας Επιτροπής Πολεοδομικού και Αρχιτεκτο¬ 
νικού Ελέγχου (ΕΠΑΕ). 

7. Επιβάλλεται η κατασκευή κεραμοσκεπούς στέγης με κλίση μέχρι 30%. 
Το ύψος της στέγης δεν προσμετράται στο μέγιστο επιτρεπόμενο ύψος του κτι¬ 
ρίου. 

8. Απαγορεύεται η κατασκευή κτιρίων επί υποατηλωμάτων (ΡΙΕΟΤΙ3). 

9. Επιβάλλεται η διάσπαση των όγκων των κτιρίων μέχρι τον πλήρη διαχω¬ 
ρισμό τους σε περισσότερα του ενός κτίρια σε περίπτωση που ο όγκος του κτιρίου 
υπερβαίνει τα 2.000 μ 5 . Κατ’ εξαίρεση για λόγους λειτουργικότητας του κτι¬ 
ρίου είναι δυνατόν να μην εφαρμοσθεί ο προηγούμενος περιορισμός μετά από 
έγκριση της μελέτης του κτιρίου από την Επιτροπή Πολεοδομικού και Αρχιτε¬ 
κτονικού Ελέγχου (ΕΠΑΕ). 

Β. Τομείς 11α και ΙΙβ 

1. Ελάχιστο πρόσωπο δέκα (10) μέτρα 

Ελάχιστο εμβαδόν: τριακόσια (300) μ 2 . 

2. Κατά παρέκκλιση των διαστάσεων της προηγουμένης παραγράφου θεω¬ 
ρούνται άρτια και οικοδομήσιμα τα οικόπεδα που προκύπτουν από την οριστική 


πράξη εφαρμογής της πολεοδομικής μελέτης ή προέρχονται από τις εισφορές σε 
γη σύμφωνα με το άρθρο 8 του ν. 1337/1983, εφόσον έχουν: 

Ελάχιστο εμβαδόν: εκατό (100) μ 2 . 

Ελάχιστο πρόσωπο: πέντε (5) μέτρα 

3. Επιπλέον των προϋποθέσεων των προηγουμένων παραγράφων 1 και 2 τα 
οικόπεδα θεωρούνται άρτια και οικοδομήσιμα εφόσον στο οικοδομήσιμο τμήμα 
τους εγγράφεται κάτοψη κτιρίου με ελάχιστη επιφάνεια 50 2 και ελάχιστη διά¬ 
σταση 5 μέτρα. 

4. Μέγιστο ποσοστό κάλυψης των οικοπέδων: εβδομήντα τοις εκατό (70%) 
της επιφάνειας τους. 

5. Ο συντελεστής δόμησης ορίζεται: 

- Για τον τομέα ΙΙα: έξι δέκατα (0,6) 

- Για τον τομέα ΙΙβ: τέσσερα δέκατα (0,4) 

6. Κατ’ εξαίρεση της προηγουμένης παραγράφου 5 για τα κατά παρέκκλιση, 
άρτια και οικοδομήσιμα οικόπεδα η συνολική επιφάνεια ορόφων δύναται να 
ανέρχεται σε 120 μ 2 . Η εξαίρεση αυτή έχει εφαρμογή μόνο σε οικόπεδα που 
έχουν προκόψει από κατάτμηση μέχρι την 10.3.82 αφού αφαιρεθεί το εμβαδόν 
της εισφοράς σε γή, όπως καθορίζεται στο ν. 1337/83. 

7. Και στους δύο τομείς ΙΙα και ΙΙβ, σε οικόπεδα επί των οποίων υφίστανται 
κτίρια κατά τη δημοσίευση του παρόντος διατάγματος ορίζεται πρόσθετος συ¬ 
ντελεστής δόμησης 0,2 με τον όρο ότι θα προστεθεί στέγη, μετά από έγκριση της 
ΕΠΑΕ. Η ύπαρξη των κτιρίων κατά τη δημοσίευση του παρόντος διατάγματος 
βεβαιούται από την οικεία κοινότητα. 

8. Το μέγιστο επιτρεπόμενο ύψος των κτιρίων ορίζεται σε επτά και μισό (7,5) 
μέτρα, κατά παρέκκλιση επιτρέπεται η ανέγερση κτιρίου ύψους μέχρι δέκα (10) 
μέτρων μετά από έγκριση της αρμόδιας ΕΠΑΕ. 

9. Απαγορεύεται η κατασκευή κτιρίων επί υποστηλωμάτων (ΡΙΕΟΤΙδ). 

10. Επιβάλλεται η κασκευή κεραμοσκεπούς στέγης με κλίση μέχρι 30%. Το 
ύψος της στέγης δεν προσμετράται στο μέγιστο επιτρεπόμενο ύψος του κτιρίου. 

Γ. Τομέας ΙΙγ (Ζώνη ειδικής χρήσης) 

1. Ελάχιστο πρόσωπο: είκοσι (20) μέτρα 

Ελάχιστο εμβαδόν: οκτακόσια (800) μ. 

2. Κατά παρέκκλιση των διαστάσεων της προηγουμένης παραγράφου θεω¬ 
ρούνται άρτια και οικοδομήσιμα τα οικόπεδα που προκύπτουν από την οριστική 
πράξη εφαρμογής της πολεοδομικής μελέτης ή προέρχονται από τις εισφορές σε 
γή σύμφωνα με το άρθρο 8 του ν. 1337/1983, εφόσον έχουν ελάχιστο πρό¬ 
σωπο δέκα (10) μέτρα και ελάχιστο εμβαδόν 500 μ 2 . 

3. Επιπλέον των προϋποθέσεων των προηγουμένων παραγράφων 1 και 2 τα 
οικόπεδα θεωρούνται άρτια και οικοδομήσιμα εφόσον στο οικοδομήσιμο τμήμα 
τους εγγράφεται κάτοψη κτιρίου με ελάχιστη επιφάνεια 50 μ 2 και ελάχιστη 
πλευρά 10 μέτρα. 

4. Μέγιστο ποσοστό κάλυψης των οικοπέδων: εβδομήντα τοις εκατό (70%) 
της επιφάνειας τους. 

5. Συντελεστής δόμησης: πέντε δέκατα (0,5). 

6. Μέγιστο επιτρεπόμενο ύψος των ανεγερθησομένων κτιρίων επτά και μισό 
(7,5) μέτρα. Κατά παρέκλλιση επιτρέπεται η ανέγερση κτιρίου ύψους μέχρι 
δέκα (10) μέτρων μετά από έγκριση της αρμόδιου; ΕΠΑΕ. 

Δ. Ο συντελεστής δόμησης του χώρου βρεφονηπιακού σταθμού και του χώ¬ 
ρου δημοτικού σχολείου και νηπιαγωγείου που καθορίζονται στο άρθρο 1 του 
παρόντος ορίζεται σε τέσσετα δέκατα (0,4). 

Άρθρο 5 

Η ισχύς του ποφάντος διατάγματος αρχίζει από τη δημοσίευσή του στην Εφη¬ 
μερίδα της Κυβερνήσεως. 

Στον Αναπληρωτή Υπουργό Περιβάλλοντος, Χωροταξίας και Δημοσίων Έρ¬ 
γων, αναθέτουμε τη δημοσίευση και εκτέλεση του παρόντος διατάγματος. 

Αθήνα, 22 Σεπτεμβρίου 1988 
, Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

